
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της πολεοδομικής ενότητας «Γαργητ- 
τός I» της Κοινότητας Γέρακα (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 (ΦΕΚ 33/Α), όπως τροποποιή¬ 
θηκε με το Ν. 1512/85 (ΦΕΚ 4/Α) και ειδικότερα τα άρθρα 6 (παρ. 1, 
4, 5 και 6), 7 (παρ. 1, 2 και 4) και 43 (παρ. 3 και 10) αυτού. 

2. Τις διατάξεις τουΝ. Δ/τοςτης 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3 και 9. 

3. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 παράγρ. 1. 

4. Τις διατάξεις του Ν. 1577/85 (ΦΕΚ 210/Α) και ειδικότερα τα 
άρθρα 6 (παρ. 1), 7, 8 και 9. 

5. Την υπ’ αριθ. 19658/841/14.4.83 απόφαση του Υπουργού 
Χωροταξίας, Οικισμού και Περιβάλλοντος (ΦΕΚ 154/Δ/83 διόρθωση 
ΦΕΚ 457/Δ/84). 

6. Την υπ’ αριθ. 46314/2320/1987 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «χαρακτηρισμός ως πυ- 
κνοδομημένου τμήματος της πολεοδομικής ενότητας «Γαργηττός I» της 
κοινότητας Γέρακα (Ν. Αττικής)». 

7. Τις υπ’ αριθ. 77/85, 104/86, 122/86 και 38/87 γνωμοδοτή¬ 
σεις του κοινοτικού συμβουλίου Γέρακα. 

8. Την υπ’ αριθ. 9/9.4.87 (συν. 10η) γνωμοδότηση του συμβουλίου 
Χωροταξίας, Οικισμού και Περιβάλλοντος Νομαρχίας Ανατολικής Ατ¬ 
τικής. 

9. Την υπ’ αριθ. 438/1987 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας και 
Αημ. Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο της πολεοδομικής ενότητας «Γαρ- 
γηττός I» της κοινότητας Γέρακα (Ν. Αττικής) που το μεγαλύτερο 
τμήμα της έχει χαρακτηρισθεί ως πυκνοδομημένο με την υπ’ αριθ. 
46314/2320/1987 απόφαση του Υπουργού Περιβάλλοντος, Χωρο¬ 
ταξίας και Δημοσίων Έργων με τον καθορισμό οικοδομήσιμων χώρων 
οδών, πεζοδρόμων, κοινοχρήστων χώρων, χώρων παιδικής χαράς, 
πάρκου, πρασίνου, πλατείας, δημοτικού - νηπιαγωγείου, στάθμευσης 
αυτοκινήτων, χώρου νηπιαγωγείου - παιδικής χαράς, αθλητισμού, γυ¬ 
μνασίου, βρεφονηπιακού σταθμού πνευματικού κέντρου - κοινοτικού 
υποκαταστήματος, όπως οι παραπάνω ρυθμίσεις φαίνονται χρωματι¬ 
σμένα στα τέσσερα (4) σχετικά πρωτότυπα διαγράμματα σε κλίμακα 1: 
1000 που θεωρήθηκαν από τον Προϊστάμενο της Δ/νσης Πολεοδομι- 
κών Εφαρμογών με την υπ’ αριθ. 52003/1987 πράξη του και που συ¬ 
νοπτικά τους αντίτυπα δημοσιεύονται με το παρόν διάταγμα. 

Άρθρο 2. 

Η παραπάνω περιοχή της οποίας το πολεοδομικό σχέδιο εγκρίνεται 
με το άρθρο 1 του παρόντος, υπάγεται ως προς την εισφορά σε γη στις 
διατάξεις των παραγρ. 4 και επόμενες του άρθου 8 του Ν. 1337/1983. 


Άρθρο 3. 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της πολεοδομικής ενότητας «Γαργηττός I», της κοινότητας 
Γέρακα (Ν. Αττικής), της οποίας το πολεοδομικό σχέδιο εγκρίνεται με 
το άρθρο 1 του παρόντος. 

Άρθρο 4. 

Στους οικοδομήσιμους χώρους, πλην των χώρων ειδικών χρήσεων 
που καθορίζονται με το άρθρο 1 του παρόντος, επιτρέπονται κατά τομείς 
Α και Β, που φαίνονται στα ίδια διαγράμματα, οι εξής χρήσεις: 

Α.- Τομέας Α 

Επιτρέπεται η χρήση γενικής κατοικίας και ειδικότερα επιτρέπο¬ 
νται: 

1) Κατοικία 

2) Εμπορικά καταστήματα που εξυπηρετούν τις καθημερινές ανά¬ 
γκες των κατοίκων της περιοχής (παντοπωλείο, φαρμακείο, χαρτοπω¬ 
λείο, κ.λπ.) συνολικής μεγίστης επιφάνειας 50 τ.μ. 

3) Κτίρια εκπαίδευσης 

4) Θρησκευτικοί χώροι 

5) Κτίρια κοινωνικής πρόνοιας 

6) Επαγγελματικά εργαστήρια χαμηλής όχλησης 

7) Πρατήρια βενζίνης (επιτρέπονται μόνο στα οικόπεδα με πρόσωπο 
στην οδό Κλεισθένους, στον παράλληλο της Λεωφ. Σταυρού - Ελευσί¬ 
νας δρόμο (5ΕΚνΐ€Ε ΒΟΛΟ) και στις οδούς Γέρακα, Αγίου Νεκτα¬ 
ρίου, Γαρητού και Λεωνίδα). 

8) Αθλητικές εγκαταστάσεις 

9) Κτίρια και γήπεδα στάθμευσης 

10) Πολιτιστικά κτίρια (και εν γένει πολιτιστικές εγκαταστάσεις) 

Β.- Τομέας Β - πολεοδομικό κέντρο (όπως οριοθετείται στο συνημ¬ 
μένο ρυμοτομικό σχέδιο). Ειδικότερα επιτρέπονται οι παρακάτω χρή¬ 
σεις: 

1) Κατοικία 

2) Ξενώνες, ξενοδοχεία και λοιπές τουριστικές εγκαταστάσεις 

3) Εμπορικά καταστήματα 

4) Γραφεία, τράπεζες, ασφάλειες, κοινωφελείς οργανισμοί 

5) Κτίρια εκπαίδευσης 

6) Θρησκευτικοί χώροι 

7) Κτίρια κοινωνικής πρόνοιας 

8) Επαγγελματικά εργαστήρια χαμηλής όχλησης 

9) Κτίρια, γήπεδα στάθμευσης 

10) Αθλητικές εγκαταστάσεις 

11) Πρατήρια βενζίνης (επιτρέπονται μόνο στα οικόπεδα με πρό¬ 
σωπο στις οδούς Γέρακα και Αγίου Νεκταρίου). 

12) Εγκαταστάσεις εμπορικών εκθέσεων 

Άρθρο 5. 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους τριών (3), τεσσάρων (4), πέντε (5), έξι (6), επτά (“), 
οκτώ (8), οκτώ και μισό (8,5), εννέα (9), έντεκα (11), δώδεκα (12) και 
μεταβλητού από δύο (2) έως δύο και μισό (2,5) μ. 

Άρθρο 6. 

Τα ελάχιστα όρια εμβαδού και προσώπου καθώς και οι λοιποί όροι 

και περιορισμοί δόμησης των οικοπέδων ορίζονται κατά τομείς Α και Β, 
όπως φαίνονται στα ίδια διαγράμματα ως εξής: 

Α.- Τομείς Α και Β 

1. Ελάχιστο πρόσωπο: δεκαπέντε (15) μ. 

Ελάχιστο εμβαδόν: εξακόσια (600) τ.μ. 

2. Κατά παρέκκλιση των διαστάσεων της προηγουμένης παραγρά¬ 
φου θεωρούνται άρτια και οικοδομήσιμα τα οικόπεδα α) εφόσον κατά τη 
δημοσίευση του παρόντος διατάγματος έχουν: 

- Ελάχιστο πρόσωπο: οκτώ (8) μέτρα 

- Ελάχιστο εμβαδόν: εκατόν ογδόντα (180) τ.μ και 

β) με όποιες διαστάσεις εμφανίζονται στην οριστική πράξη εφαρμο¬ 
γής της πολεοδομικής μελέτης. 

3. Επιπλέον των προϋποθέσεων των παραγράφων 1 και 2, α) τα οι¬ 
κόπεδα θεωρούνται άρτια και οικοδομήσιμα εφόσον μέσα στο οικοδομή¬ 
σιμο τμήμα τους εγγράφεται κάτοψη κτιρίου με ελάχιστη επιφάνεια 50 
μ 2 και ελάχιστη πλευρά 5 μέτρα και β) δε δημιουργήθηκαν από κατά- 
τμηση που έγινε κατά παράβαση των διατάξεων του από 22.6.1983 π. 
δ/τος «καθορισμός ζώνης οικιστικού ελέγχου (ΖΟΕ) και κατωτάτου 
ορίου κατάτμησης σε ολόκληρη την εκτός σχεδίου και εκτός ορίων οικι¬ 
σμών προϋφισταμένων του 1923 περιοχή του Ν. Αττικής» (ΦΕΚ 284/ 
Δ). 

4α. Το μέγιστο ποσοστό κάλυψης των οικοπέδων του τομέα Α ορίζε¬ 
ται ως εξής: 

- Για το τμήμα οικοπέδου μέχρι και 500 μ 2 πενήντα τοις εκατό 
(50%) της επιφάνειας τους. 

- Για το τμήμα του οικοπέδου άνω των 500‘μ 2 σαράντα τοις εκατό 
(40%) της επιφάνειας τους. 

β. Το μέγιστο ποσοστό κάλυψης των οικοπέδων του τομέα Β ορίζεται 
σε εβδομήντα τοις εκατό (70%) της επιφάνειας τους. 

5. Συντελεστής δόμησης και για τους δύο τομείς Α και Β ορίζεται: 

- Για το τμήμα του οικοπέδου μέχρι και 500 μ 2 οκτώ, δέκατα (0,8). 

- Για το τμήμα του οικοπέδου άνω των 500 μ 2 έξι δέκατα (0,6). 

6. Κατ’ εξαίρεση των προηγουμένων παραγράφων 4 και 5 ορίζεται 
συντελεστής δόμησης 1,20 και μέγιστο ποσοστό κάλυψης εβδομήντα 
τοις εκατό (70%) για οικόπεδα εμβαδού μικρότερου των 150 μ 2 , εφό¬ 
σον η συνολική επιφάνεια ορόφων δεν υπερβαίνει τα 120 μ 2 . 


Η εξαίρεση αυτή έχει εφαρμογή μόνο σε οικόπεδα που έχουν προκό¬ 
ψει από κατάτμηση μέχρι την 10.3.82 αφού αφαιρεθεί το εμβαδόν της 
εισφοράς σε γη σύμφωνα με το Ν. 1337/83. 

7. Το μέγιστο επιτρεπόμενο ύψος των κτιρίων ορίζεται και για τους 
δύο τομείς Α και Β σε οκτώ και μισό (8,5) μέτρα. 

8. Επιβάλλεται η κατασκευή στέγης μετά την εξάντληση του μέγι- 
στου επιτρεπόμενου ύψους έστω και σε τμήμα της οικοδομής. 

Το μέγιστο ύψος αυτής ορίζεται σε δύο (2) μέτρα και η κλίση της μέ¬ 
χρι 30%. Από την υποχρέωση αυτή εξαιρούνται τα κτίρια που προορί¬ 
ζονται αποκλειστικά για επαγγελματικά εργαστήρια, όπως προσδιορί¬ 
ζονται από το άρθρο 1 παράγρ. 6 και τον πίνακα του άρθρου 2 του Π. 
Λ/τος 84/1984. 

9. Οι ηλιακοί συλλέκτες προσαρμόζονται αρχιτεκτονικά στη στέγη 
και τοποθετούνται σε μικρή οριζόντια επιφάνεια (λιακωτό) εμβαδού μέ¬ 
χρι δέκα (10) μ 2 . 

10. Απαγορεύεται η κατασκευή κτιρίων σε υποστηλώματα ΡΙΕΟ- 
ΤΙ8) . 

11. Οι εκσκαφές θεμελίων γίνονται με την επίβλεψη της Αρχαιολογι¬ 
κής Υπηρεσίας. 

12. Το ύψος των κτιρίων που βρίσκονται στο διάδρομο δουλείας, των 
Γραμμών Μεταφοράς Ηλεκτρικού Ρεύματος, όπως φαίνεται με εστιγ- 
μένη μαύρη γραμμή στα σχετικά διαγράμματα, καθορίζεται για κάθε 
κτίριο από τη Δημόσια Επιχείρηση Ηλεκτρισμού (ΔΕΗ) μετά από αί¬ 
τηση των ενδιαφερομένων. 

Άρθρο 7. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 16 Σεπτεμβρίου 1987 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

Ε Π Α . 
■ΒΞ-ΒαΛ, 



Ι^Λ^ΟΔΟΜΙΚΗ ΟΡΓΑΝΟΙΗγΛΕΙΤΟΥΡΓΙΕΙ: 
„ ΡΥΜΟΤΟΜΙΚΟ ΣΧΕΔΙΟ 


ΚΟΙΝΟΤΗΤ Α ΓΕΡΑΚΑ 

Ν Ο ΜΟ χ Γ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















